壬戌仲春隆慶因老留上藍與璉老往還余續至相過浹旬言別
作者：曾丰
朝代：宋

paragraphs: 山立堂堂古白眉，一龍一象殿江西。
春秋多寡弟兄是，朝暮往還賓主誰。
籐坐蒲團邀二妙，其間著我成三笑。
無夏無夷跡自融，不儒不釋心相照。
遠公送出如欲留，陶令辭行如欲休。
殊覺上藍今勝踐，少分前輩舊風流。